Pasiūlymas Tarybos reglamentas nukrypstantis nuo Reglamento (EB) Nr. 2597/97 dėl Estijoje gaminamo geriamojo pieno /* KOM/2007/0048 galutinis - CNS 2007/0021 */





[pic] | EUROPOS BENDRIJŲ KOMISIJA | Briuselis, 7.2.2007 KOM(2007) 48 galutinis 2007/0021 (CNS) Pasiūlymas TARYBOS REGLAMENTAS nukrypstantis nuo Reglamento (EB) Nr. 2597/97 dėl Estijoje gaminamo geriamojo pieno (pateikta Komisijos) AIŠKINAMASIS MEMORANDUMAS Tarybos reglamente (EB) Nr. 2597/97 nustatytos bendrosios geriamojo pieno gamybos ir prekybos taisyklės. Atsižvelgiant į vartotojų įpročius ir įvairius valstybių narių prašymus, kai kurioms iš jų buvo leista nukrypti nuo Reglamento (EB) Nr. 2597/97 dėl geriamojo pieno riebumo. Šiuo metu dešimčiai valstybių narių taikomos leidžiančios nukrypti nuostatos, kurios visos, išskyrus Estijai taikomą nuostatą, galioja iki 2009 m. Nuo Reglamento (EB) Nr. 2597/97 leidžianti nukrypti nuostata dėl 2,5 % riebumo geriamojo pieno Estijai suteikta iki 2007 m. balandžio 30 d. Šia nuostata nukrypstama nuo reikalavimo, taikomo nenugriebtam pienui (mažiausiai 3,5 % riebumo). Beveik 93 % Estijoje gaminamo ir vartojamo geriamojo pieno yra 2,5 % riebumo. 2,5 % riebumo pienu galima prekiauti tik Estijoje. Politinės ir teisinės priežastys lėmė, kad nuo Reglamento (EB) Nr. 2597/97 leidžianti nukrypti nuostata Estijai suteikta tik iki 2007 m. balandžio 30 d., o ne iki 2009 m., kaip kitoms valstybėms narėms. Per stojimo derybas Estija svarstė galimybę kreiptis dėl leidžiančios nukrypti nuostatos, panašios į Suomijoje ir Švedijoje taikomas leidžiančias nukrypti nuostatas, tačiau tai nebuvo prioritetinis klausimas, kadangi pereinamasis laikotarpis Suomijai ir Švedijai turėjo baigtis 2004 m. Pasibaigus stojimo deryboms paaiškėjo, kad Suomijai ir Švedijai suteiktos leidžiančios nukrypti nuostatos galiojimas pratęstas iki 2009 m. ir kad kai kurios stojančios šalys kreipėsi dėl tokio pat pereinamojo laikotarpio. Todėl po įstojimo Estija liko viena šalia valstybių narių, kurioms visoms iki 2009 m. buvo suteiktos leidžiančios nukrypti nuostatos. Esant tokiai padėčiai, 2004 m. Estija paprašė Komisijos apsvarstyti galimybę taikyti nuo Reglamento (EB) Nr. 2597/97 leidžiančią nukrypti nuostatą. Atsižvelgdama į Stojimo akto 41 straipsnį, Komisija priėmė Reglamentą (EB) Nr. 749/2004, kuriuo leidžianti nukrypti nuostata Estijai suteikta trims metams – teisiniu požiūriu maksimaliam pereinamojo laikotarpio priemonių taikymo laikotarpiui, kaip numatyta 41 straipsnyje. Neseniai Estija vėl paprašė, kad Komisija pasiūlytų pratęsti šios leidžiančios nukrypti nuostatos galiojimą bent iki atitinkamo kitoms šalims suteikto pereinamojo laikotarpio pabaigos (2009 m. balandžio 30 d.). Atsižvelgiant į pirmiau išdėstytus faktus, būtų tikslinga leidžiančios nukrypti nuostatos galiojimą Estijai pratęsti iki 2009 m. balandžio 30 d. 2007/0021 (CNS) Pasiūlymas TARYBOS REGLAMENTAS nukrypstantis nuo Reglamento (EB) Nr. 2597/97 dėl Estijoje gaminamo geriamojo pieno EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę[1], kadangi (1) Nukrypstant nuo 1997 m. gruodžio 18 d. Tarybos reglamento (EB) Nr. 2597/97, nustatančio papildomas taisykles dėl bendro geriamam pienui skirto pieno ir pieno produktų rinkos organizavimo[2], 2004 m. balandžio 22 d. Komisijos reglamente (EB) Nr. 749/2004, nustatančiame pereinamojo laikotarpio priemones, taikomas Estijoje gaminamam geriamajam pienui[3], numatyta galimybė Estijoje tiekti ir parduoti šioje šalyje gaminamą 2,5 % riebumo geriamąjį pieną. Šios leidžiančios nukrypti nuostatos galiojimas baigiasi 2007 m. balandžio 30 d. (2) Atsižvelgiant į Estijos vartotojų įpročius ir į prisitaikymo prie Bendrijoje galiojančių taisyklių sunkumus ir įvertinant tai, kad panašios leidžiančios nukrypti nuostatos kai kuriose kitose valstybėse narėse galios iki 2009 m. balandžio 30 d., tikslinga pratęsti leidžiančios nukrypti nuostatos dėl Estijoje gaminamo 2,5 % riebumo geriamojo pieno tiekimo ir pardavimo šioje šalyje galiojimą, PRIĖMĖ ŠĮ REGLAMENTĄ: 1 straipsnis Nukrypstant nuo Reglamento (EB) Nr. 2597/97 3 straipsnio 1 dalies b punkto nuostatų, Estijoje gaminamas 2,5 % riebumo geriamasis pienas gali būti tiekiamas ir parduodamas šioje šalyje pagal nurodyto reglamento 2 straipsnio 1 dalies reikalavimus. 2 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje . Jis taikomas iki 2009 m. balandžio 30 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas FINANSINĖ PAŽYMA | 1. | BIUDŽETO EILUTĖ: 05 02 12 | ASIGNAVIMAI (2007 m. AL/PBP): 587 000 000 EUR | 2. | PAVADINIMAS: Tarybos reglamentas, nukrypstantis nuo Tarybos reglamento (EB) Nr. 2597/97 dėl Estijoje gaminamo geriamojo pieno | 3. | TEISINIS PAGRINDAS: Sutarties 37 straipsnis | 4. | TIKSLAI: Leidžiančios nukrypti nuostatos, taikomos 2,5 % riebumo geriamojo pieno (o ne minimalaus 3,5 % riebumo nenugriebto pieno) gamybai ir pardavimui, galiojimo pratęsimas iki 2009 m. balandžio 30 d. | 5. | FINANSINIS POVEIKIS | 12 MĖN. LAIKOTARPIS (mln. EUR ) | EINAMIEJI 2007 FINANSINIAI METAI (mln. EUR ) | KITI 2008 FINANSINIAI METAI (mln. EUR ) | 5.0 | IŠLAIDOS – IŠ EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIŲ BIUDŽETŲ – KITOS | p.m. | p.m. | p.m. | 5.1 | PAJAMOS – EB NUOSAVIEJI IŠTEKLIAI (MOKESČIAI IR (ARBA) MUITAI) – NACIONALINĖS | – | – | – | 2009 m. | 2010 m. | 2011 m. | 2012 m. | 5.0.1 | NUMATOMOS IŠLAIDOS | p.m. | p.m. | p.m. | p.m. | 5.1.1 | NUMATOMOS PAJAMOS | – | – | – | – | 5.2 | APSKAIČIAVIMO METODAS: – | 6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ? | TAIP/NE | 6.1 | AR PROJEKTĄ GALIMA FINANSUOTI PERKELIANT LĖŠAS IŠ VIENO EINAMŲJŲ METŲ BIUDŽETO SKYRIAUS Į KITĄ? | TAIP/NE | 6.2 | AR REIKĖS SKIRTI PAPILDOMĄ BIUDŽETĄ? | TAIP/NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP/NE | PASTABOS: Šiuo pasiūlymu siūloma pratęsti galiojančio reglamento galiojimą, todėl, lyginant su ankstesniaisiais metais, poveikio biudžetui nėra. Tačiau jei leidžiančios nukrypti nuostatos galiojimas nebūtų pratęstas ir būtų pradėtos taikyti įprastos geriamojo pieno normos, tai būtų turėję poveikį Estijoje parduodamo pieno rūšiai ir atitinkamai geriamajame piene naudojamų pieno riebalų kiekiui. Jei dėl to būtų sumažėjęs vidutinis riebumas, tai galbūt būtų šiek tiek išaugusi sviesto gamyba. Atsižvelgiant į tai, kad iš viso geriamojo pieno Estijoje per metus suvartojama 75 000–80 000 t, šis poveikis būtų buvęs labai nedidelis – daugiausiai keli šimtai tonų sviesto. | [pic][pic][pic][pic][pic][pic] [1] OL C ..., ..., p. ... . [2] OL L 351, 1997 12 23, p. 13. Reglamentas su pakeitimais, padarytais reglamentu Nr. 1602/1999 (OL L 189, 1999 7 22, p. 43). [3] OL L 118, 2004 4 23, p. 5.